CELEX: 62007CA0337
Language: lt
Date: 2008-12-18 00:00:00
Title: Byla C-337/07 2008 m. gruodžio 18 d. Teisingumo Teismo (trečioji kolegija) sprendimas byloje ( Verwaltungsgericht Stuttgart (Vokietija) prašymas priimti prejudicinį sprendimą) Ibrahim Altun prieš Stadt Böblingen (EEB ir Turkijos asociacijos susitarimas — Asociacijos tarybos sprendimo Nr. 1/80 7 straipsnio pirmoji pastraipa — Turko darbuotojo vaiko teisė gauti leidimą gyventi šalyje — Darbuotojo priklausymas teisėtai darbo rinkai — Priverstinis nedarbas — Minėto susitarimo taikymas turkams pabėgėliams — Įgytų teisių netekimo sąlygos)

21.2.2009   
            
            
               LT
            
            
               Europos Sąjungos oficialusis leidinys
            
            
               C 44/15
            
         2008 m. gruodžio 18 d. Teisingumo Teismo (trečioji kolegija) sprendimas byloje (Verwaltungsgericht Stuttgart (Vokietija) prašymas priimti prejudicinį sprendimą) Ibrahim Altun prieš Stadt Böblingen
   
   (Byla C-337/07) (1)
   
   (EEB ir Turkijos asociacijos susitarimas - Asociacijos tarybos sprendimo Nr. 1/80 7 straipsnio pirmoji pastraipa - Turko darbuotojo vaiko teisė gauti leidimą gyventi šalyje - Darbuotojo priklausymas teisėtai darbo rinkai - Priverstinis nedarbas - Minėto susitarimo taikymas turkams pabėgėliams - Įgytų teisių netekimo sąlygos)
   (2009/C 44/24)
   Proceso kalba: vokiečių
   Prašymą priimti prejudicinį sprendimą pateikęs teismas
   Verwaltungsgericht Stuttgart
   Šalys pagrindinėje byloje
   
      Ieškovas: Ibrahim Altun
   Atsakovė: Stadt Böblingen
   Dalykas
   Prašymas priimti prejudicinį sprendimą — Verwaltungsgericht Stuttgart — EEB ir Turkijos asociacijos tarybos sprendimo Nr. 1/80 7 straipsnio pirmosios pastraipos išaiškinimas — Turkijos piliečio, kuris į valstybės narės teritoriją atvyko kaip nepilnametis suvienijant šeimą, teisė gyventi — Nuteisimas — Poveikis teisei gyventi — Taikymas turkams pabėgėliams — Prieglobstis, suteiktas tėvui, remiantis neteisingais duomenimis — Prieglobsčio panaikinimas kaip atsisakymo suteikti išvestinę teisę gyventi sąlyga — Išvestinė teisė, siejama su sąlyga trejus metus per šeimos gyvenimo su nepilnamečiu laikotarpį priklausyti teisėtai valstybės narės darbo rinkai
   Rezoliucinė dalis
   
               1.
            
            
               1980 m. rugsėjo 19 d. Asociacijos tarybos, įsteigtos susitarimu, įsteigiančiu Europos ekonominės bendrijos ir Turkijos asociaciją, sprendimo Nr. 1/80 dėl asociacijos plėtros 7 straipsnio pirmosios pastraipos pirma įtrauka turi būti aiškinama taip, kad turko darbuotojo vaikas gali pasinaudoti šioje nuostatoje numatytomis teisėmis, jeigu jam trejus metus gyvenant kartu su šiuo darbuotoju, pastarasis dvejus su puse metų dirbo pagal darbo sutartį, o likusius šešis mėnesius buvo bedarbis.
            
         
               2.
            
            
               Tai, jog turkas darbuotojas įgijo teisę gyventi šalyje ir teisę įsidarbinti valstybėje narėje kaip politinis pabėgėlis, neužkerta kelio jo šeimos nariui pasinaudoti Sprendimo Nr. 1/80 7 straipsnio pirmojoje pastraipoje numatytomis teisėmis.
            
         
               3.
            
            
               Sprendimo Nr. 1/80 7 straipsnio pirmoji pastraipa turi būti aiškinama taip, kad turkui darbuotojui gavus politinio pabėgėlio statusą remiantis pateiktais neteisingais duomenimis, jo šeimos nario teisės pagal šią nuostatą negali būti pažeistos, jei jis tą dieną, kai šiam darbuotojui panaikintas leidimas gyventi šalyje, atitinka minėtoje nuostatoje numatytas sąlygas.
            
         
      (1)  OL C 269, 2007 11 10.